  Майя Бывальцева Удмуртиысь эмъюртъёсы 10 выль автомобильёс вуозы. Коронавнирус инфекци вӧлмонэн нюръяськон улсын эмъяськонниослы пичи машинаосты дун тырытэк арендае Россиысь автозавод висъяз. Со сярысь элькунысь тазалыкез утёнъя министерстволэн пресс-службаез ивортӥз. Улосвылэ куать «Нива» но ньыль «Лада Веста» машинаос вуизы Автомашинаосты Ижкарысь 10 номеро поликлиникае, 3, 6, 7, 9 номеро кар эмъяськонниосы, ӝог эмъюрттэт сётонъя станцие, 9 номеро нылпи поликлиникае, озьы ик Сарапулысь, Киясаысь но Сюмсиысь ёрос эмъюртъёсы сётозы. Машинаосын эмчиос висисьёс доры поталозы, озьы ик анализъёсты лабораториосы нуллозы. Тодэ вайытом, азьвылгес Удмуртиысь эмъяськонниос 30 LADA Vesta автомобильёс басьтӥзы. Тегъёс: Авто Ижкар Удмуртия коронавирус автомашинаос эмъяськонниос  